**PODACI I UPUTE ZA PROVEDBU NATJEČAJA ZA PRIJAM U SLUŽBU - UPRAVNI ODJEL ZA PROSTORNO UREĐENJE, IMOVINSKOPRAVNE POSLOVE, KOMUNALNI SUSTAV I ZAŠTITU OKOLIŠA**

U Narodnim novinama br. 137/2022 dana 23. studenoga 2022. objavljen je natječaj za prijam u službu na neodređeno u Grad Trilj, Upravni odjel za prostorno uređenje, imovinskopravne poslove, komunalni sustav i zaštitu okoliša na mjesto Viši referent za komunalnu naknadu (2 izvršitelj m/ž).

Posljednji dan za predaju prijava na natječaj pošti (preporučenom poštanskom pošiljkom) ili izravno na protokol grada je **01. prosinca 2022. god**.

**I. VIŠI REFERENT ZA KOMUNALNU NAKNADU** – 2 izvršitelja na neodređeno vrijeme.

**1. Opis poslova:**

**-**Obavlja nadzor nad provođenjem odredbi Odluke o komunalnoj naknadi i drugih propisa iz djelokruga komunalnih djelatnosti

- prikuplja i obrađuje podatke potrebne za izrade rješenja o komunalnoj naknadi

- izrađuje rješenje o naplati komunalne naknade

- ustrojava bazu obveznika komunalne naknade i ažurira istu po potrebi

- surađuje sa nadležnim odjelom za financije u pripremi postupaka za prisilnu naplatu po rješenjima o komunalnoj naknadi

-sudjeluje u izradi općih akata u svom djelokrugu rada, te predlaže njihove izmjene u cilju poboljšanja poslovanja,

- obavlja i druge poslove po nalogu pročelnika.

**2. Podaci o plaći:**

Sukladno ODLUCI o koeficijentima za obračun plaće službenika i namještenika gradske uprave Grada Trilja (KLASA: 021-02/17-01/6 , URBROJ: 2175-05-01-17-01) Bruto plaću namještenika čini umnožak koeficijenta složenosti poslova radnog mjesta ( 2,10 ) i osnovice za izračun plaće.

**3. Način obavljanja prethodne provjere znanja i sposobnosti kandidata** Prethodna provjera znanja i sposobnostiobavlja se putem pisanog testiranja i intervjuom.

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja.

Za svaki dio provjere kandidatima se dodjeljuje određeni broj bodova od 1 do 10.

Intervju se provodi samo s kandidatima koji su ostvarili najmanje 50% bodova na pisanom testiranju iz svakog dijela provjere znanja i sposobnosti kandidata.

**4. Pravni izvori za pripremanje kandidata za prethodnu provjeru znanja i sposobnosti**

1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 37/15-ispr., 123/17, 98/19 i 144/20),
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 – Uredba i 112/19),
3. Zakon o općem upravnom postupku („Narodne novine“, broj 47/09),
4. Uredba o uredskom poslovanju („Narodne novine“, broj 07/09),
5. Zakon o vlasništvu i drugim stvarnim pravima („Narodne novine“, broj 91/96, 68/98, 137/99 - Odluka USRH, 22/00 - Odluka USRH, 73/00, 114/01, 79/06, 141/06, 146/08, 38/09, 153/09, 90/10, 143/12, 152/14, 81/15 - pročišćeni tekst i 94/17 - ispr.),
6. Zakon o komunalnom gospodarstvu („Narodne novine“, broj 68/18 i 110/18),
7. Statut Grada Trilja („Službeni Glasnik Grada Trilja“ br. 03/09, 01/13, 02/18 i 01/21)

dostupan na linku: <https://trilj.hr/statut-grada-trilja/>

**5. Vrijeme i mjesto održavanja prethodne provjere znanja i sposobnosti biti će objavljeni na** ovoj web stranici i na oglasnoj ploči Gradske uprave, najmanje 5 dana prije održavanja provjere.

Podnositelji prijava dužni su u prijavi na javni natječaj navesti broj telefona za kontakt za potrebe provođenja natječajnog postupka.

POVJERENSTVO ZA PROVEDBU NATJEČAJA